
VENDIM

Nr. 166, datë 17.3.2021
PËR MIRATIMIN E NDRYSHIMIT TË STATUSIT NGA KATEGORIA E RESURSIT “TOKË BUJQËSORE” NË “TOKË TË PAFRYTSHME”, TË SIPËRFAQEVE TË PASURIVE ME NUMRA 821/46 DHE 822/34, ZONA KADASTRALE 1492, BASHKIA DIVJAKË
Në mbështetje të nenit 100 të Kushtetutës dhe të pikës 5/1, të nenit 11/1, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave
VENDOSI:
1. Miratimin e ndryshimit të statusit nga kategoria e resursit “tokë bujqësore” në “tokë të pafrytshme”, për sipërfaqen prej 157 888 (njëqind e pesëdhjetë e shtatë mijë e tetëqind e tetëdhjetë e tetë) m2, pasuria me numër 821/46, dhe për sipërfaqen prej 650 638 (gjashtëqind e pesëdhjetë mijë e gjashtëqind e tridhjetë e tetë) m2, pasuria me numër 822/34, zona kadastrale 1492, Bashkia Divjakë, sipas certifikatave të pasurive dhe hartave treguese, që i bashkëlidhen këtij vendimi dhe janë pjesë përbërëse të tij. 
2. Ngarkohet Drejtoria e Administrimit dhe e Mbrojtjes së Tokës, qarku Fier, të pasqyrojë në dokumentacionin kadastral (LN) ndryshimin e resursit, nga “tokë bujqësore” në “tokë të pafrytshme”, të pasurive me numër 821/46 dhe 822/34, zona kadastrale 1492, Bashkia Divjakë.
3. Ngarkohet Drejtoria Vendore e Agjencisë Shtetërore të Kadastrës Lushnjë të pasqyrojë në kartelat e pasurisë dhe në certifikatat e pasurive ndryshimin e zërit kadastral të pasurive me numër 821/46 dhe 822/34, zona kadastrale 1492, Bashkia Divjakë. 

Ky vendim hyn në fuqi pas botimit në Fletoren Zyrtare. 

ZËVENDËSKRYEMINISTËR

Erion Braçe

- kufizimet e pasurisé jané : V L J WP :

